ผู้นำอาเซียน 10 ประเทศ ร่วมเป็นสักขีพยาน ลง MOU ส่งเสริมฟุตบอลอาเซียน
ผู้นำอาเซียน 10 ประเทศ ร่วมเป็นสักขีพยาน ลง MOU ส่งเสริมฟุตบอลอาเซียน พร้อมเสนอตัวเป็นเจ้าภาพฟุตบอลโลกร่วมในปี 2034ผู้นำสมาชิกทั้ง 10 ประเทศในอาเซียน ร่วมเป็นสักขีพยานในการลงนาม MOU ระหว่างนายจานนี อินฟันตีโน ประธานสหพันธ์ฟุตบอลนานาชาติ หรือฟีฟ่า กับดาโต๊ะ ปาดูกา ลิม จ๊อก ฮอย เลขาธิการอาเซียนเพื่อส่งเสริมฟุตบอลในอาเซียน และสนับสนุนความปรารถนาร่วมกันของอาเซียนที่จะเสนอตัวร่วมเป็นเจ้าภาพจัดการแข่งขันฟุตบอลโลกในปี 2034 พร้อมกันนี้ เลขาธิการฟีฟ่า ได้มอบเสื้อฟุตบอลสีน้ำเงิน สกรีนชื่อผู้นำและหมายเลข ทั้ง 10 ประเทศ เช่น พลเอก ประยุทธ์ และนางออง ซาน ซู จี ได้เบอร์ 9 สมเด็จพระราชาธิบดี ฮัจญี ฮัสซานัล โบลเกียห์ มูอิซซัดดิน วัดเดาละห์ แห่งบรูไนดารุสซาลาม และนายโรดริโก ดูแตร์เต เบอร์ 10 ขณะที่นาย โจโก วิโดโด ได้เบอร์ 21 เป็นต้น